 Akizungumza na gazeti hili, Ngoma raia wa Zimbabwe, alisema anafurahia Ligi Kuu Tanzania Bara na kwamba ushindani uliopo pia unampa raha kwa kiasi kikubwa. Pia alisema ushirikiano mzuri anaoupata kutoka kwa wachezaji wenzake unamfanya azidi kujituma ili aweze kuisaidia Yanga ifanye vizuri zaidi.Alisema mabeki wa timu nyingi hapa nchini wanacheza kazi na mshambuliaji usipokuwa makini unaweza ukaingia hofu, lakini hali hiyo ameizoea na ndiyo sababu anafunga mara kwa mara. “Lakini nimefanikiwa kufunga mabao matano sasa, bado nina nafasi ya kuzidi kufunga na kuwapa raha mashabiki wangu,” alisema.Hata hivyo alisema bado hajawa katika kiwango chake cha kawaida na kwamba ataendelea kuimarika kadri siku zinavyoenda na mashabiki wa Yanga watafurahi. “Mashabiki waendelee kutuunga mkono, waje kwa wingi katika maeneo tunayocheza, watushangilie na nina hakika watafurahi,” alisema.